Fàrafinna kèlenyali ʃifintaamakelaw
Fàrafinna tlèbinyafan tɔnba kelen ‘kɔ kà ɲàngelibere Da Màli ‘kun k’a sababu Ke tὲmesennafanga waati dàntigebaliya ye 2022 sàn feburuyekalo tlè 9, màaw Bɔra fàn bee kà u ka nisɔngoya Jìra k’a te Bὲn fiyewu. O hukumu kɔnɔna na, Fàrafinna kèlenyali ʃifinnaka dɔw y’a Ŋàniya kà ‘taama Boloda. Taamakela nìnnu y’a da Mìne Màli làsigidenso la Sὲnegali 2022 sàn feburuyekalo tlè 16 Dàkar. U Bɔra u sèn de la yèn k’u Kùnda Màli kàn. U ka taama in jànya Kera bam 1362 ye. ‘Fɔcogo la, kàbini u y’a ŋàniya Sìri, ‘màa caman tùn ma D’a la k’u be Se k’a Waleya. Kàbi u Bɔra don min na, u ye ‘gὲleya caman Sɔ̀rɔ sira la. Tlèfunteni, mìnɔgɔ, kɔngɔ, bàna, o n’a 'ɲɔ̀gɔnna caman. Nkà nìn bee la, u ma Sàlaya. U y’a Ke de k’a Jìra ‘jyenmaa na ko u y’a Fɔ wà u b’a Ke fana. U dònfiniw tùn Ye Fàrafinn làadalafiniw ye ni kà Asimi Gòyita ni ʃek Anta Jɔp jà Ke u ka dùlokiw ɲefela la. Jɔ̀njɔnw mìnenen B’u ‘bolo. Kàbi u sèn Dara Màli dùgukolo kàn, u kùnbenni da Mìnena jàma fὲ. U ‘se o se dùgu dɔ ma, be Bìsimila kà Лὲ.
U bɔlen tlè 40nan don, u Sera Màli faaba la n’o Ye Bàmakɔ ye kà Bὲn wulada ma. O don Bὲnna kari ma 2022 sàn marsikalo tlè 27. U dònni Keɲena ni sanfiye duman dɔ wulili ye kà nàni Dabɔ. U kùn Bὲnna jàmaba fe ni bònya ni kàrama ‘kɔnɔ k’a Jìra u la ko Màli Ye jàtigiya jàmana ye k’u Bɔra u ka ‘so kà Nà u ka ‘so.
Taamakela nìnnu Ye sὲnegalikaw, korowarikaw, làginekaw, k$ngokaw ye k’u ka dὲme Лesin Màli mà.
O taama in siratige la, Fàrafinna ʃifinnakaw ye ‘waleya belebele Ke nìn ye k’a Jìra jyen bee la ko Fàrafinna ye fàrafinw de 'ta ye.
Taamakelaw ni setigi-ɲemaa ni jàmana-kuntigi ye ɲɔgɔn Ye fo kà Se ‘màaba caman mà.
Juma 2022 sàn kalo 4nan tlè fɔlɔ, màlidenw ni taamakela nìnnu ye ɲɔgɔn Sɔ̀rɔ Màli yὲremahɔrɔnya tɔgɔla kene kàn Bàmakɔ k’a Jìra ko Màli kà Bɔ tɔn in na, k’a dànmanawari Dla a yὲre la.
Blàdon : 2022-04-04 Yɛlɛmako laban : 2022-04-05
bam_Latn bam_Latn bam_Latn bam_Latn bam_Latn bam_Latn bam_Latn bam_Latn